JKN พุ่ง6%นิวไฮรอบ5เดือน โบรกฯวางเป้า15.20บ.ชี้กำไรปีนี้โตเด่นรับกระแสหนังอินเดียฟีเวอร์
JKN พุ่งเฉียด 6% นิวไฮรอบ 5 เดือน โบรกฯเชียร์ซื้อเป้า 15.20 บ. รับกระแสหนังอินเดียฟีเวอร์ ล่าสุด ณ เวลา 10.57 น. อยู่ที่ 12.60 บาท บวก 0.70 บาท หรือ 5.88% สูงสุดที่ 12.70 บาท ต่ำสุดที่ 12.20 บาท ด้วยมูลค่าซื้อขาย 290.28 ล้านบาท
3 ต.ค. 2561

ผู้สื่อข่าวรายงานว่า ราคาหุ้น บริษัท เจเคเอ็น โกลบอล มีเดีย จำกัด (มหาชน) หรือ JKN ล่าสุด ณ เวลา 10.57 น. อยู่ที่ 12.60 บาท บวก 0.70 บาท หรือ 5.88% สูงสุดที่ 12.70 บาท ต่ำสุดที่ 12.20 บาท ด้วยมูลค่าซื้อขาย 290.28 ล้านบาท

ทั้งนี้ ราคาหุ้น JKN ปรับตัวขึ้นสูงสุดในรอบ 5 เดือน นับตั้งแต่ราคาหุ้นอยู่ที่ระดับ 12.60 บาท เมื่อวันที่ 9 พ.ค.2561
ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำซื้อ JKN  ให้ราคาพื้นฐาน 15.20 บาท โดยเรทติ้งหนังอินเดียดีเทียบกับละครไทย ขณะที่ราคาซื้อหนังอินเดียต้นทุนต่ำกว่าทำละครเองประมาณ 3-6 เท่าในเรทติ้งที่พอๆ กัน
ส่วนแนวโน้มปี 61-62 แข็งแกร่ง โดยคาดว่าธุรกิจในครึ่งปีหลังปี 61 ยังไปได้ดีมาก และมีโปรแกรมใหม่คือ CNBC ที่เริ่มออกอากาศรายการ First Class ไปเมื่อมิ.ย.61 (ช่อง 3SD) ประมาณการกำไรสุทธิปี 61 โต 36% และปี 62 เติบโตสูง 46%